Proiect de Rezoluţie a Consiliului Naţional al PSD

PSD RESPINGE PROIECTELE PDL DE MODIFICARE A ORGANIZĂRII TERITORIALE, DE COMASARE A ALEGERILOR SI DE REVIZUIRE A CONSTITUTIEI, INAINTE DE ALEGERI
Bucureşti 

22 octombrie 2011

Partidul Social Democrat se angajeaza sa sustina un proiect coerent si chibzuit de dezvoltare regionala, sa sustina un nou set de legi electorale si sa inceapa, dupa alegeri, o larga dezbatere privind revizuirea Constitutiei. PSD, in plus, se angajeaza sa previna ca aceste teme fundamentale sa devina subiecte de campanie populista pentru PDL. 

PDL nu se ocupa de subiectele cu adevarat esentiale, privind relansarea economica, crearea de locuri de munca, eficientizarea serviciilor publice, climatul economic si social. De altfel, sustinerea guvernului dominat de PDL a scazut la cote extrem de scazute, ajungand in prezent sa fie cel mai putin sustinut guvern de dupa 1989. 

In schimb, in loc sa isi asume raspunderea pentru situatia in care a adus Romania, actuala guvernare lanseaza teme parazitare, cu scopul de a deturna atentia de la genocidul social si economic produs. 

Organizarea alegerilor, modificarea împărţirii teritoriale şi regulile Constituţionale nu sunt simple formalităţi care pot fi modificate în funcţie de afectele sau umorile prezidenţiale, ci regulile care stabilesc conţinutul interacţiunii politice şi trasează liniile dezvoltării României indiferent de titularul puterii. Modificarea acestor instituţii, intr-un cadru politic marcat de criza, fara legitimitate electorala si in preajma unui an electoral pune în pericol în mod semnificativ caracterul democratic al statului social român.
Consiliului Naţional al Partidului Social Democrat,

reafirmă categoric angajamentul său ferm de a construi instituţiile statului român în deplin acord cu principiile consensului transpartinic, al interesului naţional şi al legitimităţii democratice la care a aderat strict în perioada candidaturii României la UE şi la NATO, susţinând că:

1. Vrem un proiect serios si responsabil de regionalizare, de dezvoltare regionala autentica. Dar acest proces nu trebuie facut in graba, in context electoral si cu mize electorale. Tranzitia catre un nou sistem de organizare administrativa, indiferent de ce forma va imbraca, trebuie sa fie echilibrata, realizata treptat, in mai multe etape. Regionalizarea nu trebuie sa aduca cetatenilor costuri suplimentare, ci mai multa descentralizare si institutii mai eficiente. De asemenea, regionalizarea trebuie realizata dupa un dialog amplu in societate, dar si in acord cu angajamentele negociate in cadrul Uniunii Europene, pentru a nu pune in pericol accesul la fondurile europene. Propunerea avansata de USL, pe care o sustinem, presupune inceperea acestui proces de dezvoltare regionala dupa alegerile de anul viitor.
2. Vrem modificarea legilor electorale, pentru a crea un sistem electoral mai eficient, in care cetateanul sa fie mai bine reprezentat si in care votul sa fie dat in conditii mai clare, mai corecte. Insa, respingem din start orice formula care pune in pericol exprimarea democratica a votului, precum comasarea alegerilor propusa de PDL. In acord cu recomandarile Comisiei de la Venetia, PSD sustine ca alegatorii nu trebuie sa fie dezorientati prin suprapunerea prea multor scrutine. De asemenea, nu suntem de acord cu amanarea alegerilor locale, dincolo de mandatul definit in prezent de lege. Nu exista nici un imperativ obiectiv care sa justifice, intr-un climat democratic, nici comasarea alegerilor si nici amanarea lor. 
3. Vrem modificarea Constitutiei Romaniei, dar vrem ca acest proces sa inceapa doar dupa alegeri, din 2013, cu un nou Parlament legitimat prin vot, si in baza unui mandat popular clar. Proiectul de modificare a Legii Supreme trebuie sa faca obiectul unor discutii serioase, ample, care sa angajeze intreaga societate si care sa nu fie influentata de imperative electorale, asa cum s-ar intampla in prezent. 

Numai un Parlament rezultat din alegeri corecte are legitimitatea de a îşi asuma astfel de proiecte! O majoritate formată prin fraudă electorală şi întărită prin oportunism şi migraţie politică, care nu se bucură de sprijinul cetăţenilor români, nu are dreptul să forţeze nici modificarea împărţirii administrativ-teritoriale, nici comasarea alegerilor si nici modificarea Constituţiei!
Principiile democratice nu sunt negociabile electoral!

